Държавен вестник, бр. 64, 2010 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  64
дължимото плащане и натрупани лихви при 
забава на плащанията след датата на падежа по 
издадени фактури.
Чл. 40. Електроенергийният системен опе­
ратор отразява прекратяването на участието 
в организирания пазар „ден напред“ по чл. 38 
и 39 в регистъра по чл. 37, като от тази дата 
отстраненият участник няма право да изпраща 
предложения за покупка и предложения за про­
дажба на електрическа енергия.
Раздел IV
Изисквания за изпращане и валидиране на 
предложения в организиран пазар „ден напред“
Чл. 41. (1) Участниците в организирания 
пазар „ден напред“ изпращат предложения за 
продажба на електрическа енергия и предло­
жения за покупка на електрическа енергия при 
съблюдаване на следните условия:
1. всяко предложение може да съдържа до 
двадесет и пет (25) двойки цена-количество;
2. всяка двойка цена-количество от предло­
жението за покупка дефинира максималната 
цена, която участникът би платил за количество 
електрическа енергия, което не превишава коли­
чеството, упоменато в двойката цена-количество;
3. всяка двойка цена-количество от предло­
жението за продажба дефинира минималната 
цена, на която участникът би продал количество 
електрическа енергия, което не превишава коли­
чеството, упоменато в двойката цена-количество;
4. участник може да изпрати само едно 
предложение за покупка и едно предложение 
за продажба за всеки интервал на доставка за 
дадена пазарна зона;
5. предложенията представляват твърд анга­
жимент за доставка или покупка на електрическа 
енергия.
(2) В деня за търгуване (Д-1) участниците 
в организирания пазар „ден напред“ изпращат 
предложения за продажба и предложения за 
покупка за деня на доставка (Д) преди крайния 
срок за представяне на предложения в деня за 
търгуване, който е 11,00 ч. (българско време).
(3) Предложенията по ал. 2 могат да бъдат 
изпращани и преди деня за търгуване до една 
седмица преди деня на доставка.
(4) Предложенията се изпращат по електронен 
път, чрез комуникационни средства, определени 
от електроенергийния системен оператор.
(5) Едно предложение се счита официално 
изпратено в момента на постъпването му в тър­
говската система на електроенергийния системен 
оператор, като часът на изпращане е отразен с 
маркировка за време.
(6) Веднага след постъпването на ново предло­
жение в търговската система електроенергийният 
системен оператор потвърждава на участника в 
организиран пазар „ден напред“ получаването 
му. Потвърждението трябва да съдържа уникален 
регистрационен номер, вид предложение и час, 
в който то е постъпило в търговската система.
(7) Преди часа на затваряне на пазара „ден 
напред“ по ал. 2 предложенията могат да бъдат 
променяни или анулирани по всяко време от 
страна на участника, който ги е изпратил. Про­
мените се маркират по време и се регистрират 
в търговската система. Всяка промяна форми­
ра едно ново предложение, което автоматично 
анулира валидираното предходно предложение 
за съответния ден, интервал на доставка и па­
зарна зона. 
(8) Ако един участник в организирания пазар 
„ден напред“ не получи от електроенергийния 
системен оператор потвърждение за приемане 
на ново предложение в рамките на интервал 
от петнадесет (15) минути от изпращането на 
съответното предложение, участникът следва да 
установи незабавен контакт с електроенергийния 
системен оператор.
Чл. 42. (1) Формата и съдържанието на пред­
ложенията се определят от електроенергийния 
системен оператор, както и ценовата скала, 
максималната и минималната цена.
(2) Ценовата скала съдържа минимална и 
максимална цена, в рамките и диапазона на 
които се посочват цените в предложението на 
участника. Максималната цена трябва винаги 
да бъде значително по-висока от най-високата 
очаквана пазарна равновесна цена, определена 
на организирания пазар „ден напред“.
(3) Всяко предложение следва да съдържа 
минимум следната информация:
1. идентификационен код на участника в 
организиран пазар „ден напред“;
2. ден и дата на доставка;
3. интервал на доставка, за който е валидно 
предложението;
4. пазарна зона, за която е валидно предло­
жението;
5. вид на предложението (предложение за 
покупка или предложение за продажба);
6. най-малко една и най-много 25 двойки 
цена-количество.
(4) Цените се въвеждат в левове и трябва да 
са в диапазона на определената от електроенер­
гийния системен оператор ценова скала.
(5) При предложение за покупка цените, 
посочени в последователните двойки цена-коли­
чество, са подредени в низходящ ред на цената.
(6) При предложение за продажба цените, 
посочени в последователните двойки цена-коли­
чество, са подредени във възходящ ред на цената.
Чл. 43. (1) Електроенергийният системен 
оператор разработва процедура за валидиране 
на предложенията в съответствие с този член. 
След одобрение от ДКЕВР тази процедура се 
публикува в интернет страницата на електро­
енергийния системен оператор.
(2) Веднага след постъпване на ново предло­
жение в търговската система електроенергий­
ният системен оператор стартира процеса на 
проверката и валидиране на данните съгласно 
процедурата по ал. 1.
(3) Максималната стойност на едно пред­
ложение за покупка, изчислена като сума от 
количествата за покупка за съответния ден на 
доставка, умножени по цените, посочени във 
всички двойки цена-количество, не трябва да 
бъде по-голяма от предоставеното гаранционно 
обезпечение, определено за съответния участник 
в организирания пазар „ден напред“.